Caz neobişnuit la penitenciarul din Botoşani. Un deținut a vrut să facă țuică în celulă. Toată vara a stâns fructe pe care le-a depozitat într-un grup sanitar.

Deținutul a reușit să strângă aproximativ 10 kilograme de fructe pe care le-a pus la fermentat în mai multe recipiente, din grupul sanitar din celulă. Astfel spera să obțină o băutură alcoolică, fără ca gardienii penitenciarului să observe.

Totuși, a fost dat de gol de mirosul puternic emanat de recipientele cu fructe fermentate. Personalul penitenciarului a decis să facă o verificare amănunțită și așa au descoperit că deținutul voia să transforme fructele în alcool.

Bărbatul a fost sancționat cu interzicerea dreptului de a mai primi sau cumpăra bunuri pentru o perioadă de 2 luni.